**Bilag 2
Plan for donor- og transplantations politik 2020 til 2023**

# Nyreforeningen skal have en samlet donor- og transplantationspolitik.

* Vi arbejder for formodet samtykke fra det fyldte 18 år
* Nyreforeningen arbejder for, at det skal gøres enkelt at tage stilling til organdonation. Det bør være en forudsætning for at modtage sit sundhedskort, når man skifter bopæl at man tager stilling til organdonation.

Når den unge fylder 18 år bliver den unge elektronisk bedt om at tage stilling til organdonation Ligeledes, når den unge første gang skal stemme til kommunalvalg opfordres den unge til at tage stilling til organdonation. Udebliver registrering (ja, nej eller overladelse til pårørende), bliver man automatisk registreret som donor. Man kan til enhver tid ændre sin status.
* Man skal altid have mulighed for at sige nej til transplantation og dette valg skal altid respekteres.
* Nyreforeningen og DCO arbejder for at få mere information på skoler og uddannelser om organdonation.
* Organdonation bør udelukkende ske i overensstemmelse med donors vilje. Til gengæld bør det være donors **ret**, at dennes vilje altid søges afklaret. Nyreforeningen **opfordrer** alle myndige personer i Danmark til at lade sig registrere som organdonorer med fuld tilladelse.
* Nyreforeningen **opfordrer** alle indehavere af forældremyndighed til at give deres tilsagn til organdonation, hvis situationen opstår. Nyreforeningen **anerkender**det enkelte menneskes stillingtagen.
* 15 -18 årige skal have fuldgyldig ret til at registrere sig i Donorregistret, hvis forældremyndighedshaveren giver samtykke. Når man fylder 18 år har man ret til at være donor.
Man skal lave kraftig nudging og oplysnings kampagner for at få unge i alderen 15-18 til at tage stilling til organdonation.
* Vi ønsker at sikre bedste praksis på transplantationsområdet. Sikre erfaringsudveksling mellem regionerne for at sikre effektiv undersøgelse af alle potentielle afdøde donorer.
* I Nyreforeningen går vi ind for et optageområde. Vi mener at det væsentligste kriterium for vores medlemmer der venter på en ny nyre er at nyren passer bedst muligt, således at nyren holder længst muligt, så gen-transplantation udskydes længst muligt eller helt undgås.
* Nyreforeningen går ind for transplantation, når døden indtræffer ved hjertedød (DCD).
* Nyreforeningen arbejder for at transplanteret nyres levetid varer længst muligt. Herunder donorkæder og donorbytning for at sikre bedste match.
* Ventelister og prioriteringer – Nyreforeningen går ind for større gennemsigtighed i forhold til ventelister og hvilke prioriteringer og krav der er for at komme på ventelisterne. Der skal være lige adgang til transplantation, uanset hvor man bor i Danmark.
* Den nyresyge skal såvidt muligt tilbydes nyretransplantation indenfor et år, men der skal altid være tage om bedst mulige match.
* Nyreforeningen støtter forskning og behandling af antigener og autoimmune sygdomme –forskningsprojekter, som har til formål at behandle antigener og autoimune sygdomme for at sikre bedre match, personer med sjælden blodtype og/ eller efter multiple transplantationer.
* Alle der ønsker og har mulighed for at blive levende donor, skal have tilbud om udredning. Dette gælder også for anonyme donorer fra det 18. år.